Source: https://www.chrysoupolinews.com/2016/03/23/%CE%BF%CE%B1%CE%B5%CE%B4-%CF%87%CF%81%CF%85%CF%83%CE%BF%CF%85%CF%80%CE%BF%CE%BB%CE%B7%CF%83-%CE%BD%CE%B5%CE%B1-%CE%B4%CE%B9%CE%B1%CE%B4%CE%B9%CE%BA%CE%B1%CF%83%CE%B9%CE%B1-%CE%B1%CE%BD%CE%B1%CE%B6/
Timestamp: 2019-05-27 11:14:08+00:00
Document Index: 20575958

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ ΧΡΥΣΟΥΠΟΛΗΣ: ΝΕΑ ΔΙΑΔΙΚΑΣΙΑ ΑΝΑΖΗΤΗΣΗΣ ΚΑΙ ΕΠΙΛΟΓΗΣ ΑΝΕΡΓΩΝ ΑΠΟ ΕΠΙΧΕΙΡΗΣΕΙΣ - Chrysoupoli News
ΟΑΕΔ ΧΡΥΣΟΥΠΟΛΗΣ: ΝΕΑ ΔΙΑΔΙΚΑΣΙΑ ΑΝΑΖΗΤΗΣΗΣ ΚΑΙ ΕΠΙΛΟΓΗΣ ΑΝΕΡΓΩΝ ΑΠΟ ΕΠΙΧΕΙΡΗΣΕΙΣ
Χιώτης Κωνσταντίνος 23 Μαρτίου 2016 11:52 23 Μαρτίου 2016 0 456
Στο εξής ο Οργανισμός παρέχει στους ενδιαφερόμενους εργοδότες – επιχειρήσεις πρόσβαση στα στοιχεία βιογραφικού των εγγεγραμμένων στα μητρώα του ανέργων, με βάση την επαγγελματική ειδικότητά τους και την περιοχή στην οποία διαμένουν, ενώ ο εργοδότης θα έχει επίσης πρόσβαση σε πληροφορίες για την εργασιακή εμπειρία, το επίπεδο εκπαίδευσης και τις δεξιότητες του ανέργου.
Προϋπόθεση είναι οι εργοδότες- επιχειρήσεις να έχουν παραλάβει κλειδάριθμο από τα ΚΠΑ2 ΟΑΕΔ της περιοχής τους, με τον οποίο έχουν πρόσβαση στις Ηλεκτρονικές Υπηρεσίας του ΟΑΕΔ (e- services).
Ο εργοδότης εντοπίζει με τον τρόπο αυτό τους υποψηφίους που πληρούν τα κριτήρια και τις απαιτήσεις της θέσης εργασίας που προσφέρει. Στη συνέχεια, προεπιλέγει (πατώντας στο σχετικό πεδίο της ηλεκτρονικής φόρμας έκαστου βιογραφικού) μέχρι 10 υποψηφίους για την θέση ή τις θέσεις που προσφέρει.
Η προεπιλογή αυτή του εργοδότη εμφανίζεται αυτόματα στο ολοκληρωμένο πληροφοριακό σύστημα του ΟΑΕΔ και είναι ορατή στις Υπηρεσίες Απασχόλησης και στους εργασιακούς συμβούλους του Οργανισμού. Σημειώνεται ότι ο εργοδότης έχει πρόσβαση μόνον στα καταχωρισμένα στοιχεία βιογραφικού των ανέργων (ειδικότητα, εργασιακή εμπειρία, εκπαίδευση) και όχι στα προσωπικά τους στοιχεία.
Οι άνεργοι που έχουν προεπιλεγεί από τον εργοδότη και εμφανίζονται διαθέσιμοι για την αντίστοιχη θέση εργασίας στο ολοκληρωμένο πληροφοριακό σύστημα του ΟΑΕΔ, θα ενημερώνονται από τους εργασιακούς συμβούλους και θα υποδεικνύονται από αυτούς στον εργοδότη, ώστε να περάσουν από συνέντευξη. ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ ΔΙΟΙΚΗΣΗ Εθνικής Αντίστασης 8, Άνω Καλαμάκι, e-mail: press@oaed.gr 2 Μετά τις συνεντεύξεις ο εργοδότης θα πρέπει άμεσα να ενημερώσει τα σχετικά πεδία μέσω των Ηλεκτρονικών Υπηρεσιών, για την τυχόν πρόσληψη ή απόρριψη των υποδειχθέντων υποψηφίων.
Περισσότερες πληροφορίες για τους εργοδότες σχετικά με τα βήματα της διαδικασίας αναζήτησης και επιλογής υποψηφίων, είναι αναρτημένες στην ιστοσελίδα του ΟΑΕΔ (www.oaed.gr). Δείτε σχετικά: http://www.oaed.gr/images/APASXOLHSH/16032016/othonesergodotwn.pdf
Kώστας Χιώτης